**ОТЧЕТЕН ДОКЛАД**

**за дейността на**

**АДМИНИСТРАТИВЕН СЪД ЯМБОЛ**

**през 2017 година**

**СЪДЪРЖАНИЕ**

на ОТЧЕТЕН ДОКЛАД за ДЕЙНОСТТА НА АДМИНИСТРАТИВЕН СЪД ЯМБОЛ през

2017 г.

***1.*** ***БРОЙ ДЕЛА ЗА РАЗГЛЕЖДАНЕ*** стр. 2

1.1. ОБЩО И СРЕДНОМЕСЕЧНО ПОСТЪПЛЕНИЕ стр. 2

1.2. АНАЛИЗ НА ПЪРВОИНСТАНЦИОННИТЕ ДЕЛА стр. 3

1.3 АНАЛИЗ НА КАСАЦИОННИТЕ ДЕЛА стр. 6

***2. БРОЙ СВЪРШЕНИ ДЕЛА (РЕШЕНИ И ПРЕКРАТЕНИ)***  стр. 7

2.1 БРОЙ НА СВЪРШЕНИТЕ ПЪРВОИНСТАНЦИОННИ АДМИНИСТРАТИВНИ ДЕЛА стр. 9

2.1.1. БРОЙ РЕШЕНИ ПО СЪЩЕСТВО АДМИНИСТРАТИВНИ

ДЕЛА стр. 10

2.1.2. БРОЙ ПРЕКРАТЕНИ АДМИНИСТРАТИВНИ ДЕЛА-

ОСНОВАНИЯ стр. 10

2.2. БРОЙ СВЪРШЕНИ КАСАЦИОННИ ДЕЛА стр. 11

2.2.1. БРОЙ РЕШЕНИ ПО СЪЩЕСТВО КАСАЦИОННИ ДЕЛА стр. 11

2.2.2. БРОЙ ПРЕКРАТЕНИ КАСАЦИОННИ ДЕЛА-ОСНОВАНИЯ стр. 12

2.3. АНАЛИЗ НА РЕШЕНИТЕ И ПРЕКРАТЕНИ ДЕЛА ПО ВИ-

ДОВЕ И СТРУКТУРА стр. 12

2.4. СРОК ЗА ИЗГОТВЯНЕ НА СЪДЕБНИТЕ АКТОВЕ стр. 13

2.5. АНАЛИЗ НА ОРГАНИЗАЦИЯТА ПО НАСРОЧВАНЕ, ДВИ-

ЖЕНИЕ И ПРИКЛЮЧВАНЕ НА ДЕЛАТА стр. 14

***3. ОБЖАЛВАНИ И ПРОТЕСТИРАНИ ДЕЛА. РЕЗУЛТАТИ***

***ОТ КАСАЦИОННАТА ПРОВЕРКА*** стр. 16

3.1. ОБЖАЛВАНИ И ПРОТЕСТИРАНИ ДЕЛА стр. 17

3.2. РЕЗУЛТАТИ ОТ КАСАЦИОННАТА ПРОВЕРКА стр. 17

3.3. АНАЛИЗ НА ОТМЕНЕНИТЕ СЪДЕБНИ АКТОВЕ. стр. 19

ИЗВОДИ

***4. СРЕДНА НАТОВАРЕНОСТ*** стр. 21

4.1. СРЕДНА НАТОВАРЕНОСТ НА СЪДИИТЕ стр. 21

4.2. НАТОВАРЕНОСТ ПО СЪДИИ стр. 24

***5. АДМИНИСТРАТИВНО - РЪКОВОДНА ДЕЙНОСТ***  стр. 25

5.1. КАДРОВО ОБЕЗПЕЧЕНИЕ стр. 25

5.1.1. МАГИСТРАТИ стр. 26

5.1.2. СЪДЕБНИ СЛУЖИТЕЛИ стр. 27

5.2. АДМИНИСТРАТИВНО-ОРГАНИЗАЦИОННА ДЕЙНОСТ стр. 30

5.3. КОМУНИКАЦИОННА ПОЛИТИКА стр. 34

5.4. КВАЛИФИКАЦИЯ НА МАГИСТРАТИ И СЛУЖИТЕЛИ стр. 36

5.4.1. КВАЛИФИКАЦИЯ НА МАГИСТРАТИ стр. 36

5.4.2. КВАЛИФИКАЦИЯ НА СЛУЖИТЕЛИ стр. 39

***6. МАТЕРИАЛНА И ФИНАНСОВА ОБЕЗПЕЧЕНОСТ***

***НА СЪДА - СЪСТОЯНИЕ И ПРЕДЛОЖЕНИЯ*** стр. 41

6.1. МАТЕРИАЛНА БАЗА стр. 41

6.2. ФИНАНСОВО СЪСТОЯНИЕ стр. 42

6.3. ИНФОРМАЦИОННО ОСИГУРЯВАНЕ стр. 44

6.4. РЕВИЗИОННА ДЕЙНОСТ стр. 48

***7. ЗАКЛЮЧЕНИЕ*** стр. 48

Настоящият годишен доклад съдържа информация, данни и изводи за цялостната дейност на Административен съд – Ямбол през 2017 г. Същият е изготвен в изпълнение на разпоредбата на чл. 93, ал. 1, т. 13 от ЗСВ и в него е отразена дейността на съда при изпълнение на задълженията, произтичащи от Конституцията на Република България, както и от Закона за съдебната власт – справедливо и безпристрастно правосъдие, при точно и еднакво прилагане на законите.

През 2017-та година се навършиха десет години от създаването на регионалните административни съдилища в България, един от които е и Административен съд Ямбол. И съдиите, и служителите, както през 2016, така и през 2017 г. продължиха да работят в атмосферата на напрежение и несигурност, породени от неяснотата по отношение на предстоящата съдебна реформа, включваща реорганизация на органите на съдебната власт във връзка с широко прокламираното изготвяне на нова съдебна карта.

Въпреки напрегнатата обстановка обаче, както магистратите, така и съдебните служители изпълняваха съвестно задълженията си. Със своята работа те продължиха да затвърждават убеждението, че Административен съд – Ямбол се ползва с доверие и уважение сред гражданите и институциите. Резултатите от работата ни са добри, като през 2017 г. Административен съд – Ямбол продължи надграждането на добрите практики и осигуряването на бързо и качествено правораздаване, съобразено с европейските и национални правни норми.

На този фон, от гледна точка на продължаващото ни утвърждаване като орган на съдебната власт за който законността, прозрачността, бързината и качеството на работа са системен подход към всяка една дейност, 2017-та година беше успешна.

1. ***БРОЙ ДЕЛА ЗА РАЗГЛЕЖДАНE***

|  |  |  |  |  |
| --- | --- | --- | --- | --- |
| ВИДОВЕ ДЕЛА | ВИСЯЩИ | НОВООБРАЗ. | В Т.Ч. ВЪРНАТИ ЗА ПРОДЪЛЖ. | ОБЩО ЗА РАЗГЛ. |
| ПЪРВОИНСТАНЦИОННИ АДМ. ДЕЛА | 62 | 394 | 0 | 456 |
| КАСАЦИОННИ ДЕЛА | 28 | 214 | 0 | 242 |
| ОБЩО ДЕЛА | 90 | 608 | 0 | 698 |

* 1. **ОБЩО И СРЕДНОМЕСЕЧНО ПОСТЪПЛЕНИЕ:**

За периода от 01.01.2017 г. до 31.12.2017 г. в Административен съд - Ямбол са образувани общо 608 бр. дела, от които 394 бр. първоинстанционни административни и 214 бр. касационни дела. Останали висящи към началото на отчетния период са 90 бр. дела, или общия брой на делата за разглеждане през 2017 г. е 698.

При съпоставяне с данните от предходните 2015 г. и 2016 г. се констатира увеличение както при постъпилите административни - първа инстанция дела, така и при касационните такива. През 2015 г. броят на първоинстанционните административни дела е бил 237, а през 2016 г. – 308 броя. Или увеличението спрямо предходната 2016 г. е с 22 %, а спрямо 2015 г. – с 40 %.

Увеличение има и при броя на касационните производства. При 146 броя за 2015 г. и 189 бр. за 2016 г., сега те са 214 броя, което съставлява увеличение с около 12 % спрямо 2016 г. и с около 32 % спрямо 2015 г.

**1.2. АНАЛИЗ НА ПЪРВОИНСТАНЦИОННИТЕ ДЕЛА**

**АДМИНИСТРАТИВНИ ДЕЛА – 2015 г., 2016 г. и 2017 г.**

През 2017 г. в Административен съд – Ямбол са разгледани общо 456 бр. първоинстанционни административни дела, от които 394 бр. новообразувани и 62 бр. останали висящи към началото на отчетния период. Разпределени по видове, те са както следва:

* жалби срещу подзаконови актове 46 бр.
* ДОПК и ЗМ 4 бр.
* ЗУТ и ЗКИР 63 бр.
* КСО и ЗСП 59 бр.
* ЗДСл, ЗМВР, ЗОВС и ЗСВ 48 бр.
* ЗДС, ЗОбС, ЗМСМА и ЗАдм. 15 бр.
* искове по АПК 48 бр.
* други административни дела 132 бр.
* частни административни дела 39 бр.

През 2017 год. има две и образувани дела по чл.304 АПК.

Анализът на постъпленията на отделните видове дела сочи, че и през 2017 г. най-голям е относителния дял на делата от категорията ”други“, като следващи по относителен дял са тези по ЗУТ и ЗКИР, следвани от делата по КСО и ЗСП. След това, с еднакъв брой се нареждат делата по ЗДСл, ЗМВР, ЗОВС и ЗСВ и исковите производства по АПК. Следва да се отбележи, че през отчетната година има значително увеличение при делата образувани по жалби срещу подзаконови нормативни актове, които през 2015 г. са били 6, през 2016 г. – 13, докато през 2017 г. те са вече 46 броя. В случая касае се за протести на прокуратурата срещу наредби на общинските съвети.

От посочените по - горе цифри може да се направи извод, че разглежданите в Административен съд - Ямбол дела макар и не много на брой, всъщност са твърде разнообразни по своя предмет.

* 1. **АНАЛИЗ НА КАСАЦИОННИТЕ ДЕЛА**

**КАСАЦИОННИ ДЕЛА – 2015 г., 2016 г. и 2017 г.**

През 2017 г. в Административен съд – Ямбол са разгледани общо 242 бр. касационни дела, от които 214 бр. новообразувани и 28 бр. висящи към началото на отчетния период. От общо разгледаните касационни дела, 234 бр. са административнонаказателни, а 8 бр. други касационни административни дела. В сравнение с предходните 2015 и 2016 години, когато са образувани 146 бр. и разгледани 165 бр. касационни производства през първата от тях и 189 образувани и 213 разгледани през втората, е налице увеличение. Но тук, както и в предходни доклади следва да се отбележи, че работата на Административен съд – Ямбол по тези дела е функция от работата на районните съдилища в Ямбол, Елхово и Тополовград, а те от своя страна - на работата на контролните органи.

Касационните административнонаказателни дела са изключително разнообразни по материя (приложим закон). Имайки предвид разгледаните от Административен съд – Ямбол КАНД може да се направи извода, че най-често оспорвани са актовете по ЗДвП, ЗАвП, ЗЗП, ЗМ, КТ.

***2*. *БРОЙ СВЪРШЕНИ (РЕШЕНИ И ПРЕКРАТЕНИ) ДЕЛА***

| Видове дела | Свършени дела | В т.ч. прекратени | До 3 месеца (бр.) | До 3 месеца  (%) | Над 3 месеца | Обжалвани | Останали несв. в края на периода |
| --- | --- | --- | --- | --- | --- | --- | --- |
| Общо първоинст. дела | 374 | 111 | 325 | 86,9% | 49 | 157 | 82 |
| От тях Частни адм. дела | 38 | 6 | 38 | 100% | 0 | 1 | 1 |
| КАНД | 208 | 1 | 205 | 98,6% | 3 | 0 | 26 |
| Други касац. дела | 8 | 1 | 8 | 100% | 0 | 0 | 0 |
| ВСИЧКО | 590 | 113 | 538 | 91,18 | 52 | 157 | 108 |

Съгласно указанията на ВСС, делото се счита за свършено с предаване и вписване на изготвения съдебен акт в деловодната система на съда, а срокът започва да тече от датата на разпореждането за насрочване на първото по делото съдебно заседание. В Административен съд – Ямбол делата се насрочват преимуществено в едномесечен срок от постъпването (при редовна жалба) или от отстраняване на нередовностите, като на 100 % се спазва срока по чл. 157, ал. 1 АПК. Произнасянето по допустимостта и редовността на жалбата, както и на направените в хода на съдебното производство искания става в кратки срокове (не по-късно от три дни), което е в съответствие както със законовите срокове, така и с приетите в съда Времеви стандарти.

През отчетния период в Административен съд-Ямбол са свършени общо 590 бр. дела, от които 374 бр. първоинстанционни и 216 бр. касационни дела. Следователно, в края на отчетния период са приключили 84,53 % от разглежданите дела, при 84.10% през 2016 г. и 84.18% за 2015 г. Несвършените дела в края на отчетния период са 108, при 90 бр. за 2016 г. и при 72 бр. за 2015 г. От свършените дела, с решения са приключили 477 бр. и са прекратени 113 броя. В срок до три месеца са свършени 538 бр., което съставлява 91,18 % от делата, при 91.23% за 2016 г. и при 90.09% за 2015 г. От свършените в срок до три месеца дела, в срок до един месец са свършени 168 броя. Свършените в срок над три месеца са 52 бр., като 49 бр. са първоинстанционни административни дела и 3 броя касационни административнонаказателни дела.

От извършената проверка на забавените дела се констатира, че основната причина за забавяне на делата е свързана с назначаването на съдебни експертизи. Трудно се намират вещи лица, особено лекари и архитекти. Една част от тях отказват, други забавят изготвянето и представянето на заключенията си. По част от делата причината за забава е и съдебната ваканция, както и допълнителни искания за събиране на доказателства. Не малка част от забавените за по - дълъг срок дела са поради спиране на производството до приключване на друго съдебно производство, изхода от което е от значение за правилното решаване на спряното дело, както и с оглед необходимостта от обнародване в „Държавен вестник“ на оспорването по делата срещу подзаконови нормативни актове. При проверка на забавените дела не се установи допуснато нарушение на чл.139, ал. 1 и чл.157 ал. 1 АПК, както и на приетите в съда Времеви стандарти. Не се установи и забавяне при връчване на призовките и съобщенията на страните.

При анализа на горните цифри следва да се направи извода, че съдиите следят стриктно сроковете за приключване на делата и се подготвят внимателно и задълбочено при разглеждането им.

* 1. **БРОЙ СВЪРШЕНИ ПЪРВОИНСТАНЦИОННИ АДМИНИСТРАТИВНИ ДЕЛА**

От общо подлежащите на разглеждане 456 бр. първоинстанционни дела в края на отчетния период са свършени 374 бр., което съставлява 82,01 %, при 82.58% за 2016 г. и 83.45% за 2015 г. Висящите в края на периода административни производства са 82 броя. Общо свършените 374 бр. първоинстанционни дела се разделят по срокове както следва:

- в срок до 1 месец 127 бр. или 33,96%

- в срок от 1 до 3 месеца 198 бр. или 52.94%

- в срок над 3 месеца 49 бр. или 13.10%

При това положение процентът на свършените първоинстанционни дела за срок до 3 месеца 86,90 %, при е 86.40% за 2016 г. и при 84.30% за 2015 г.

* + 1. **БРОЙ РЕШЕНИ ПО СЪЩЕСТВО**

**АДМИНИСТРАТИВНИ ДЕЛА**

От свършените 374 бр. административни дела, с решения по същество са приключили 263 бр. Най-голям брой решени дела според материята са т. нар. „други“ дела – 73 бр., следвани от делата по ЗДСл, ЗМВР - 38 бр., КСО и ЗСП – 37 бр., жалби срещу подзаконови нормативни актове – 30 бр., ЗУТ и ЗКИР – 24 бр. и исковите производства по АПК – 20 бр.

**2.1.2. БРОЙ ПРЕКРАТЕНИ АДМИНИСТРАТИВНИ ДЕЛА - ОСНОВАНИЯ**

От общо 374 свършени административни дела прекратени са 111 бр. или 29,67 %, при 30.61% за 2016 г. и при 29.34 % за 2015 г. Най-голям брой прекратени дела отново е при тези “други” административни производства - 40 бр., следвани от тези по КСО и ЗСП – 16 бр., исковете по АПК – 12 броя, ЗУТ и ЗКИР – 10 бр. и по жалби срещу подзаконови нормативни актове – 10 броя. От анализът на прекратените дела се установява, че най-голям e броят на прекратени дела поради неотстраняване в срок на нередовностите в жалбата - 25 броя, следвани от случаите, в които актът не подлежи на оспорване и тези, по които съдът е приел, че не е компетентен да ги разгледа – по 20 броя за всяка от тези две групи, 12 броя, прекратени поради оттегляне или отказ от оспорването и др.

През отчетната 2017 г., както и през предходните години в Административен съд - Ямбол няма дела, приключили поради постигнато между страните споразумение по чл. 178 от АПК.

* 1. **БРОЙ СВЪРШЕНИ КАСАЦИОННИ ДЕЛА**

От разгледаните общо 242 бр. касационни дела в края на отчетния период са приключили 216 или 89,26 %, при 86.85% за 2016 г. и 85.45% за 2015 г. Висящи са останали 26 броя. Касационните производства са приключили както следва:

- в срок до 1 месец - 41 бр. или 18,98%

- в срок от 1 м. до 3м. - 172 бр. или 79.64%

- над 3 месеца - 3 бр., или 1.38 %

Три касационни дела са приключили над тримесечния срок, като най – дългата забавата при тях е от порядъка на около 20 дни. Причината е, че същите са постъпили и образувани преди

съдебната ваканция и предвид обстоятелството, че през последната не се разглеждат дела, същите са били насрочени за м. септември. Касационните производства приключват преимуществено с провеждането на едно съдебно заседание.

**2.2.1 БРОЙ РЕШЕНИ ПО СЪЩЕСТВО КАСАЦИОННИ ДЕЛА**

От общо свършените 216 броя касационни дела, 214 броя са решени по същество.

**2.2.2 БРОЙ ПРЕКРАТЕНИ КАСАЦИОННИ ДЕЛА - ОСНОВАНИЯ**

От свършените 216 касационни дела прекратените са 2 бр. Едното от тях е касационно административнонаказателно и е прекратено поради просрочие на жалбата, а другото – частно административно и причината за прекратяването му е неотстраняване в срок на нередовностите в жалбата.

* 1. **АНАЛИЗ НА РЕШЕНИТЕ И ПРЕКРАТЕНИ ДЕЛА ПО ВИДОВЕ И СТРУКТУРА**

| Видове дела | Общо свършени дела | Решени | Прекратени | Уважени изцяло | Уважени частично | Отхвърлени | Обявени за нищожни |
| --- | --- | --- | --- | --- | --- | --- | --- |
| Общо първоинст. дела | 374 | 263 | 111 | 147 | 16 | 92 | 8 |
| От тях Частни адм. дела | 38 | 32 | 6 | 19 | 1 | 12 | 0 |
| КАНД | 208 | 207 | 1 | 45 | 4 | 158 | 0 |
| Други касац. дела | 8 | 7 | 1 | 1 | 0 | 6 | 0 |
| ВСИЧКО | 590 | 477 | 113 | 193 | 20 | 256 | 8 |

През отчетната 2017 г. от общо свършените 590 бр. дела, с решение са приключили 477 бр. и са прекратени 113 броя.

От решените 263 бр. първоинстанционни дела, по 147 бр. жалбата е уважена изцяло, по 16 бр. е уважена частично, по 92 бр. е отхвърлена изцяло и по 8 бр. административния акт е обявен за нищожен. Или по 58.94 % от делата съдът е преценил, че административният орган е действал незаконосъобразно. За сравнение, през 2016 г. този процент е бил 48.04 %, а през 2015 г. същият е бил 56.24%.

При касационните производства от общо 214 бр. постановени решения, по 164 бр. съдебните актове на въззивната инстанция са оставени в сила, по 46 бр. са отменени изцяло и по 4 бр. частично. Или, по 76.64 % тях, от решенията са потвърдени като правилни - изцяло или отчасти, което говори за добра работа на съдиите от районните съдилища. За 2016 г. този процент 75.82, а за 2015 г. - 80.43. Съдът разглежда касационни жалби срещу решенията на Районен съд – Ямбол, Районен съд - Елхово и Районен съд - Тополовград.

**2.4. СРОК НА ИЗГОТВЯНЕ НА СЪДЕБНИТЕ АКТОВЕ**

През всички изминали години, от започване на работа на Административен съд – Ямбол през 2007 г. съдиите стриктно спазват разпоредбата на чл. 172, ал. 1 АПК, т.е., всички съдебни актове се постановяват в месечния срок от последното по делото съдебно заседание. И през 2017 г. съдебните актове на съдиите от Административен съд - Ямбол са постановени на 100% в законовия месечен срок. На 100% са постановени в срок и актовете за които законът предвижда по-бързо произнасяне.

**2.5. АНАЛИЗ НА ОРГАНИЗАЦИЯТА ПО НАСРОЧВАНЕ, ДВИЖЕНИЕ И ПРИКЛЮЧВАНЕ НА ДЕЛАТА**

Анализирайки посочените цифри относно образуването, движението и приключването на делата в съда считам, че в Административен съд – Ямбол се работи съобразно сроковете залегнали както в АПК, така и в специалните закони, съобразно инструктивните срокове приети от ВСС, както и утвърдените в съда Времеви стандарти.

Разпределението на делата през 2017 г. се извършваше на принципа на случайния избор въз основа на разработени, приети и утвърдени Вътрешни правила, които са качени на интернет страницата на Административен съд - Ямбол и са достъпни както за страните по делата, така и всички граждани и институции. Разпределението на делата се извършва чрез електронната програма на ВСС - ЦПРД, всеки ден от 15.30 часа от Председателя на съда. При негово отсъствие разпределението се извършва от съдията, определен със заповед да изпълнява функциите на административен ръководител или от следващия по старшинство съдия. За делата по чл. 121, ал. 4 ДОПК, чл. 75, ал. 2 ДОПК и чл. 250 АПК (т. нар. бързи производства), разпределението се извършва веднага след постъпването им в деловодството на съда, като след образуването им от Председателя незабавно се докладват на съдията - докладчик. Съгласно правилата, при извършване на разпределението може да присъства всеки съдия от Административен съд – Ямбол, като такава възможност е предоставена и на страните по делата и представителите на медиите. Копие от електронния протокол за разпределение на делата се съхранява по всяко дело. Пълният протокол от разпределените за деня дела се прилага на хартиен носител по всяко дело, а електронния пълен протокол се оповестява във вътрешна електронна папка ”Заповеди на председателя”.

През 2016 г. влязоха в сила Правила за оценка на натовареност на съдиите. За тяхното прилагане в съдилищата, в това число и Административен съд – Ямбол се внедри централизираната Система за изчисляване на натовареност на съдиите (СИНС). С прилагането на тази система, заедно с разпределението на делата, съдията извършващ това разпределение въвежда и съответния шифър на делото, който определя и коефициента на тежест. При наличие на основания за корекция на първоначалния коефициент, съдията-докладчик попълва специална карта, в която отразява основанието за корекция и се подписва. Председателят на съда, след проверка утвърждава направената корекция.

Още при образуване на делото съдията - докладчик дава указания на страните, в тежест на коя от тях е доказването на определени твърдения, както и кои обстоятелства се нуждаят от доказване. Както се посочи по-горе насрочването, а при необходимост отлагането на делата става при спазване на сроковете по чл.139, ал. 1 и чл. 157, ал. 1 АПК, на специалните законови разпоредби, както и на приетите от съда Времеви стандарти.

Отчитам като добра атестация за съда бързината на правораздаване, тъй като несъмнено срочното правораздаване създава доверие в обществото. Разбира се, винаги следва да се има предвид и качеството на правораздаването, както и охраняването на интересите и правото на защита на страните.

В служба “Деловодство” продължава стриктното следене за бързо изпълнение на всички разпореждания, определения и резолюции на съдиите, за своевременното призоваване на страните и за своевременното изпращане от административните органи на искани от тях документи, необходими за решаване на делото. Съдебният служител - призовкар, макар и сам, успява да връчи всички призовки и съобщения навреме, а когато отсъства, същия се замества от г-н Николай Парушев, който заема длъжността „управител сграда“. Няма случаи на дела, отложени поради нередовно връчване на призовка от наши служители. Когато възникват проблеми, те са свързани с призоваване на лица от други населени места и главно чрез съответните кметства. При тези случаи съответния деловодител или съдебен секретар прави задължително справка по телефона, като отразява изрично кое длъжностно лице е получило съобщението и връчена ли е и на кого призовката. Има редица случаи**,** в които призовката е връчена надлежно и в срок, но не е получена в съда поради забавяне в пощенските служби.

Всеки месец на Председателя на съда се докладват справки за броя на постъпилите и свършени дела през предходния месец, сроковете, в които са свършени, оставените без движение дела и причините за това, датата на която е постановено разпореждането на съдията - докладчик, както и справка относно спрените съдебни производства. Последната се докладва и по съответното дело за разпореждане от съдията –докладчик. Целта е своевременно предприемане на мерки за отстраняване на нередовностите и даване ход на делото.

Всички съдебни актове по свършените дела се публикуват веднага след постановяването им на интернет страницата на съда и на централния интерфейс в съответствие с чл. 64, ал. 1 ЗСВ, решение на ВСС и заповед на Председателя на съда, при спазване изискванията на ЗЗЛД и ЗЗКИ. В съда са приети и вътрешни правила, относно публикуването на решенията на интернет страницата.

***3. ОБЖАЛВАНИ И ПРОТЕСТИРАНИ ДЕЛА. РЕЗУЛТАТИ ОТ КАСАЦИОННАТА ПРОВЕРКА***

Безспорно, основен показател за качествената работа на един съд, за професионализма на неговите съдии и служители, освен с бързината, с която приключват съдебните производства е резултата от проверката на съдебните актове от по-горната съдебна инстанция, в случая от ВАС.

**3.1. ОБЖАЛВАНИ И ПРОТЕСТИРАНИ ДЕЛА**

През отчетния период от общо свършените 374 бр. първоинстанционни дела (с решения и определения) са обжалвани по реда на касационното производство 157 броя. Т.е., 41,98 % от всички постановени актове през 2017 г. в Административен съд – Ямбол са били обжалвани пред по-горната инстанция – ВАС, при 46.26 % за 2016 г. и 46,28 % за 2015 г. Или, налице е намаляване на броя на обжалваните актове с около 5%, в сравнение с предходните години. От извършената проверка не се установиха подадени протести.

**3.2. РЕЗУЛТАТИ ОТ КАСАЦИОННАТА ПРОВЕРКА**

През отчетния период са върнати от ВАС общо 117 бр. административни дела, от които по 89 бр. изцяло са потвърдени съдебните актове (55 бр. решения и 34 бр. определения), 24 бр. са отменени изцяло (22 бр. решения и 2 бр. определения) и 3 бр. решения и 1 бр. определение са отменено отчасти. Справката е изготвена въз основа на данни за актовете на ВАС, постановени в периода от 01.01.2017 г. до 31.12.2017 г. по дела на съда, които са приключили както през 2017 год., така и през предходните години. Или изразено в процентно съотношение броя на отменените съдебни актове (решения и определения) по първоинстанционните дела, отнесени към броя на обжалваните е 15,29 %, при 8.82% за 2016 г. и при 13.39% за 2015 г.

Разпределени по съдии, резултатите от касационната проверка са:

**Д. Стаматова**: потвърдени - 7 бр. решения и 1 бр. определения, отменени - 2 бр. решение;

**Д. Петкова:** потвърдени - 11 бр. решения и 6 бр. определения, отменени - 4 бр. решения и 1 бр. определение;

**В. Драганов**: потвърдени - 9 бр. решения и 5 бр. определения, отменени - 1 бр. решение и 2 бр. обезсилени решения ;

**В. Стоянова**: потвърдени - 11 бр. решения и 10 бр. определения, отменени - 2 бр. решения и обезсилени – 2 бр. решения и 1 бр. определение;

**В. Бянова**: потвърдени - 7 бр. решения и 4 бр. определения, отменени - 4 бр. решение, 1 бр. обезсилено решение и 1 бр. частично отменено решение;

**Ст. Вълчев:** потвърдени - 10 бр. решения и 8 бр. определения, отменени - 1 бр. решение изцяло и 1 бр. решение частично и 1 бр. обезсилено решение.

През отчетния период са върнати от касационната инстанция 2 бр. отменени решения, постановени от съдия Хр. Христов, който не работи в Административен съд – Ямбол от м. февруари 2016 г.

**3.3. АНАЛИЗ НА ОТМЕНЕНИТЕ СЪДЕБНИ АКТОВЕ. ИЗВОДИ**

Анализът на отменените съдебни актове сочи, че почти във всички случаи отменителното основание е неправилното прилагане на материалния закон. Това означава, че делата са добре подготвяни за разглеждане в съдебните заседания, правилно е очертан предмета на спора и са конституирани страните, както и че са събирани всички относими към правния спор доказателства, като съдът е давал в тази насока необходимите указания, както е прилагал и служебното начало, каквато възможност дава АПК. Незаконосъобразна е била преценката на съда по отношение на приложимия закон. Прави впечатление, че през отчетната година най-голям е броят на отменените дела по ЗОДОВ и ЗУТ.

Анализът на отменените определения сочи, че отмяната при две от тях е поради неправилно прилагане на закона, а по едно от делата определението е обезсилено частично, като касационната инстанция е приела, че в тази част жалбата е била недопустима.

По отношение на обезсилените съдебни решения, следва да се посочи, че те са общо 6, като три от тях са по ЗУТ и касаят жалби на енергийно предприятие досежно дължимостта на обезщетение за възникване на сервитут. Решенията на съдилищата по тези казуси бяха окончателни и липсата на произнасяне от страна на ВАС доведе до твърде разнопосочна практика. Едва впоследствие бе прието изменение на ЗУТ, с което се въведе касационно обжалване на въпросните актове и към момента практиката на съда по тези казуси е съобразена напълно с тази на ВАС на РБ.

Интерес представлява едно от обезсилените решения - това по адм. д. № 210/2014 г. Делото е по реда на ЗОДОВ и първоначално е било образувано под номер 64/2013 г. С Определение № 181/01.04.2013 г. съдът е оставил исковата молба без разглеждане и е прекратил производството по делото, като е приел, че същата е недопустима, тъй като претенцията за обезвреда касае период, през който не е бил налице отменен с влязло в сила съдебно решение нормативен административен акт, което е абсолютна процесуална предпоставка за допустимостта на иска. С Определение № 8362/12.06.2013 г. на ВАС по адм. д. № 6180/2013 г., определението на Административен съд – Ямбол е отменено, като е адм. д. № 64/2013 г. е върнато за продължаване на съдопроизводствените действия, а в мотивите е посочено, че цитираната от съда практика „не се споделя от настоящия съдебен състав“. В изпълнение на указанията на ВАС, делото е насрочено за разглеждане в открито съдебно заседание и е постановено Решение № 2/03.01.2014 г., с което искът е изцяло отхвърлен. С Решение № 12775/28.10.2014 г. по адм. д. № 288/2014 г. на ВАС, решението по адм. д. № 64/2013 г. е отменено и делото е върнато за ново разглеждане от друг състав на същия съд с указания. След връщането му, делото е образувано под нов номер – адм. д. № 210/2014 г. и в изпълнение на задължителните указания на ВАС, съдът е събрал множество доказателства, включително е назначил и съдебно-медицинска експертиза, като с Решение № 38/18.03.2015 г. е уважил частично предявеният иск. С Решение № 5491/03.05.2017 г. по адм.д. № 5973/2015 г. обаче, ВАС на РБ е обезсилил решението на първоинстанционния съд и е прекратил производството по делото, като е приел, че същото е недопустимо, тъй като не е бил налице отменен с влязло в сила съдебно решение подзаконов нормативен акт. Или от казаното до тук става ясно, че четири години след завеждането на исковата молба, след едно отменено определение, едно отменено и едно обезсилено решение, отново се стига до първоначалното разрешение на казуса, дадено от Административен съд Ямбол. Подобна непоследователност в работата на касационната инстанция създава не само несигурност, но води и до сериозно влошаване на показателите на съдиите без най-общо казано вина от тяхна страна.

Останалите две дела, по които решенията са обезсилени са адм. д. № 300/2016 г. и адм. д. № 24/2016 г. на Административен съд – Ямбол, като по първото от тях обезсилването на съдебния акт е поради обстоятелството, че след постановяване на първоинстанционното съдебно решение оспорения административен акт е оттеглен, а по второто е прието, че оспореното с жалбата писмо няма характера на индивидуален административен акт.

С оглед намаляване броя на отменените съдебни актове и през отчетната година продължи да действа Заповедта на Председателя на съда от 2007 г., съгласно която всички върнати от ВАС дела се докладват първо на Председателя, а след това на съдията - докладчик, с цел анализиране на причините, довели до отмяната и при необходимост предприемане на мерки за недопускане на същите нарушения за в бъдеще. Отделно от това, от м. юли 2017 г. беше осигурена възможност всички съдии да се запознават с върнатите от ВАС дела, като бе създадена и папка „Инстанционен контрол“, в която се сканират и качват всички постановени в резултат на касационна проверка съдебни актове, а не само отменителните такива.

***4. СРЕДНА НАТОВАРЕНОСТ***

**4.1. СРЕДНА НАТОВАРЕНОСТ НА СЪДИИТЕ**

От посочените по-горе цифри, касаещи общия брой на постъпилите за разглеждане дела през 2017 г. в Административен съд - Ямбол, както и тези, касаещи всички дела за разглеждане се установява, че средното месечно постъпление на дела в съда е 50,66 бр., а средно месечно са разгледани 58,16 броя. Изчисленията са направени на база 12 месеца независимо, че за периода от 15 юли до 1 септември съдът се намира в съдебна ваканция, съгласно ЗСВ. За сравнение, през предходната 2016 г. постъпленията са били съответно 41.42 бр. средномесечно и 47.42 за разглеждане, а за 2015 г. тези показатели са съответно 32 бр. постъпили и 38 бр. дела за разглеждане. Т.е., тенденцията е към увеличаване.

Средно разгледаните дела на един съдия през 2017 г. е 9,69 бр. дела при 7.90 бр. за 2016 г. и при 5.42 бр. за 2015 г. Свършените дела на един съдия са 8,19 бр. при 6.65 бр. за 2016 г. и 4.56 бр. за 2015 г. Или, макар съдът по натовареност да остава под средните за страната показатели, наблюдава се тенденция към увеличаване на средната натовареност на съдиите от Административен съд – Ямбол.

Предвид съществуващата численост и вида дела, които се разглеждат в съда, не са образувани специализирани по материя отделения и съответно липсва профилиране на съдиите в определена материя.

Както се посочи по-горе, разпределението на делата се извършва по електронен път чрез програмата за случайния избор при спазване на утвърдените Правила за разпределение на делата, съобразно ПАС и указанията на ВСС. Всички съдии, включително и Председателят са включени със 100% натовареност по отношение на всички дела. Разпределението се извършва между всички съдии по отношение както на административните дела, така и на касационните такива. Анализът на цифрите на образуваните дела по съдии сочи равна натовареност, а именно: съдия Д. Стаматова – 101 бр., съдиите Д. Петкова и Ст. Вълчев – по 100 бр., съдиите В. Драганов и В. Бянова – по 102 бр. и съдия Стоянова – 103 бр. Що се касае до сложността и тежестта на разглежданите дела, то в програмата за случайно разпределение няма такъв компонент, поради което и не може да се направи анализ по този показател. Поради разнообразния характер на делата, които се разглеждат в съда и не големия им брой, същите не са групирани, с изключение на тези по Изборния кодекс, каквито обаче през този отчетен период не са постъпвали и не са разглеждани.

През отчетната година, продължи действието на Заповедта на Председателя на съда, в края на всеки работен ден протоколите от разпределението на делата да се публикуват във електронна папка и да са на разположение за запознаване от съдиите и служителите в продължение на един месец. Със същата заповед, с цел съдиите да могат да следят своята натовареност, е разпоредено да се оповестяват и изготвяните в съда месечни отчети за работата. Същите имат възможност чрез деловодната система веднага след разпределението да проверят колко дела са разпределени за деня и кои съдии е посочила системата за случайно разпределение.

Както се посочи, считано от 01.04.2016 г. в съдилищата действат Правила за оценка натовареността на съдилищата (наричани по-долу „Правилата“), с които се въвеждат обективни измерители за правна и фактическа сложност на съдебните дела, наричани коефициенти за тежест на делата. Наред с тях са въведени и показатели за допълнително натоварване. Съобразно правилата и решенията на ВСС, отчитането на натовареността става за едногодишен период, а в чл.16 ал.1 от Правилата е посочено, че всеки съдия се счита нормално натоварен в случай, че е разгледал и приключил в рамките на една година дела, които формират индекс на натовареност в интервала от 70 до 110, включително и в двете стойности. Видно от изготвената съобразно Правилата справка, относно натовареността на съдиите от Административен съд - Ямбол за времето от 01.01.2017 г. до 31.12.2017 г., средната натовареност на съдия вАдминистративен съд - Ямбол е 88.55, като се включат коефициента на тежест на разгледаните дела и допълнителните дейности. Натовареността, определена само съобразно коефициента на тежест на разгледаните дела е средно 75.01 и по съдии е съответно : съдия Д. Стаматова – 71.78, съдия Д. Петкова – 73.14, съдия В. Драганов - 77.50, съдия В. Стоянова - 69.29, съдия В. Бянова – 76.90 и съдия Ст. Вълчев – 81.46. Анализирайки сочените цифри бихме могли да посочим, че съгласно разпоредбата на чл. 16, ал. 1 от Правилата, сме с нормална натовареност.

**4.2. НАТОВАРЕНОСТ ПО СЪДИИ**

| ИМЕ | Дела за разглеждане | | | | Свършени дела | | | | | |
| --- | --- | --- | --- | --- | --- | --- | --- | --- | --- | --- |
| Адм. дела | Частни адм. дела | Касационни дела | Общо | Адм. дела | Частни адм. Дела | Касационни дела | Общо | В 3-месечен срок | Над 3 месеца |
| Димитринка  Стаматова | 69 | 5 | 39 | 113 | 53 | 4 | 34 | 91 | 87 | 4 |
| Дина Петкова | 68 | 7 | 43 | 118 | 52 | 7 | 38 | 97 | 89 | 8 |
| Вълко Драганов | 72 | 6 | 40 | 118 | 56 | 6 | 38 | 100 | 88 | 12 |
| Ваня Стоянова | 67 | 8 | 41 | 116 | 55 | 8 | 35 | 98 | 92 | 6 |
| Ваня  Бянова | 73 | 6 | 41 | 120 | 64 | 6 | 35 | 105 | 89 | 16 |
| Стоян Вълчев | 68 | 7 | 38 | 113 | 56 | 7 | 36 | 99 | 93 | 6 |
| ОБЩО | 417 | 39 | 242 | 698 | 336 | 38 | 216 | 590 | 538 | 52 |

Разпределението на делата между съдиите по видове, както и движението и приключването им са обобщени в приложения статистически отчет към доклада.

През отчетната 2017 г.

**- съдия Стаматова** е разгледала общо 113 бр. дела - 74 административни (от които 5 бр. частни административни дела) и 39 бр. касационни. От разгледаните дела е приключила 91 бр. или 80.53%, от които с решение 76 бр. дела и с определение - 15 броя;

**- съдия Петкова** е разгледала 118 бр. дела - 75 броя административни дела (от които 6 бр. частни административни) и 43 бр. касационни. От тях е свършила 97 бр. дела или 82,20 %, от които с решение 77 бр. и с определение 20 броя;

**- съдия Драганов** е разгледал общо 118 бр. дела – 78 бр. административни (от които 6 бр. частни административни) и 40 бр. касационни. От всички разгледани дела е свършил 100 бр. или 84,75 %, от които с решение 88 бр. и с определение 12 броя;

**- съдия Стоянова** е разгледала общо 116 бр. дела - 75 бр. административни (от които 8 бр. частни административни) и 41 бр. касационни. Свършила е 98 бр. дела или 84.48 %, от които 75 бр. с решение и 23 броя с определение;

**- съдия Бянова** е разгледала общо 120 бр. дела - 79 бр. административни (от които 6 бр. частни административни) и 41 бр. касационни. Свършила е 105 бр. дела или 87.50%, от които с решение 76 бр. и с определение 29 броя.

**- съдия Вълчев** е разгледал общо 113 бр. дела - 75 бр. административни (от които 7 бр. частни административни) и 38 бр. касационни. Свършил е 99 бр. дела, или 87,61 %, от които 85 бр. с решение и с определение прекратил 14 броя.

Общата оценка за работата на съдиите през 2017 год., предвид изложените по - горе в доклада данни, касаещи натовареност, свършени дела, срокове за приключване на делата и за постановяване на съдебните актове, резултати от касационната проверка, е много добра. Постигнатите резултати показват ясен стремеж за професионално изпълнение на задълженията.

***5. АДМИНИСТРАТИВНО-РЪКОВОДНА ДЕЙНОСТ***

**5.1. КАДРОВО ОБЕЗПЕЧЕНИЕ**

Към 31.12.2017 год. щатът на Административен съд - Ямбол включва 6 броя съдии и 18 броя съдебни служители.

**5.1.1. МАГИСТРАТИ**

Магистратите в съда по щат са председател и 5 броя съдии. До м. юни 2017 г. съществуваше и щатна длъжност „заместник – административен ръководител – заместник председател“, но с решение на ВСС от 30.05.2017 г. тя бе съкратена, считано от датата на встъпване в длъжност на новоназначения председател.

Юридическият стаж на съдиите към 31.12.2017 г. е, както следва:

Председател Димитринка Стаматова - общ юридически стаж 21 г. и 9 м., изцяло в съдебната система;

Съдия Диана Петкова - общ юридически стаж 38 г. и 3 м., от които 32 г . и 6 м. в съдебната система;

Съдия Вълко Драганов - общ юридически стаж 24 г.и 7 м., от които 15 г. и 10 м. в съдебната система;

Съдия Стоян Вълчев - общ юридически стаж - 23 г. и 8 м., от които 12 г. и 6 м. в съдебната система;

Съдия Ваня Бянова - общ юридически стаж 18 г и 7 м., от които 11 г. и 10 м. в съдебната система;

Съдия Ваня Стоянова - общ юридически стаж 20 г. и 6 м., от които 11 г. и 10 м. в съдебната система.

Всички съдии са с ранг „съдия във ВКС и ВАС“.

С решение по Протокол № 21 от заседание на СК на ВСС, проведено на 23.05.2017 г., на основание чл. 194б, ал. 4 ЗСВ, на длъжността „Административен ръководител – председател“ на Административен съд Ямбол бе назначена съдия Стаматова, която встъпи в длъжност на 05.06.2017 г.

Със Заповед на Председателя на съда, съдиите са разпределени в шест административни и два касационни състава. Последните са с председатели Д. Стаматова и Д. Петкова. За всеки съдебен състав е определен ден от месеца, през който заседава, както и съответния съдебен деловодител и секретар - протоколист.

Наред с участието си в съдебни състави, съдиите участват и в създадените помощни комисии в съда, както следва:

* Комисия за атестиране на съдебните служители - Д. Петкова, В. Бянова и резервен член - Ст. Вълчев;
* Комисия по Наредба № 1 за класифицирането, обработката, съхранението и използването на документи - В. Стоянова;
* Комисия за извършване на инвентаризация - Д. Петкова;
* Комисия по установяване на конфликт на интереси - Д. Петкова, В. Бянова и Ст. Вълчев;
* Комисия по условията на труд - Д. Петкова;
* Комисия по сигнали, предложения и оплаквания - В. Драганов и В. Стоянова;
* Комисия по политиката за управление на човешките ресурси - Ст. Вълчев;
* Комисия по управление и оценка на риска - Ст. Вълчев;
* Комисия по етика – В. Бянова;
* Комисия по проверка на касовата наличност - В. Бянова и Ст. Вълчев.
* Комисия по извършване на годишна проверка на документите, съдържащи класифицирана информация в регистратурата за класифицирана информация - съдия В. Бянова.

През отчетния период няма образувани дисциплинарни производства срещу магистрати от Административен съд – Ямбол.

**5.1.2. СЪДЕБНИ СЛУЖИТЕЛИ**

Съдебната администрация в Административен съд – Ямбол е организирана, в съответствие с Правилника за администрацията на съдилищата в специализирана и обща администрация.

Към 31.12.2017 г. по щат съдебните служители са 18 броя, от които: съдебен администратор - 1 бр., гл. счетоводител - 1 бр., съдебни деловодители - 4 бр., съдебни секретари - 3 бр, съдебен помощник - 1 бр., съдебен архивар - 1 бр., гл. специалист–касиер - 1 бр., системен администратор - 1 бр., управител сграда - 1 бр., шофьор - 1 бр., призовкар - 1 бр., чистач (прислужник)-куриер - 2 бр.

Спазвайки изискванията и сроковете на Глава двадесет и втора „Атестиране и повишаване в ранг” от ПАС, обнародван в ДВ бр. 68 от 22.08.2017 г., в сила от 22 август 2017 г., Комисията по атестиране в Административен съд Ямбол, назначена със Заповед № РД-12-220 от 29.11.2017 г., извърши оценяване на съдебните служители, след което на база получените общи оценки, по отношение на четирима от служителите бе открита процедура по повишаване в ранг. В тази връзка служителката Елена Стоянова Димитрова бе повишена в първи ранг, Стела Миткова Гюмлиева бе повишена във втори ранг, Георги Михов Гюмлиев - в първи ранг, а Руси Ангелов Иванов бе повишен в четвърти ранг.

С решение по Протокол №23 от заседанието на Съдийската колегия на ВСС, проведено на 6 юни 2017 г., щатната численост на Административен съд - Ямбол е намалена с 1 щ. бр. за длъжност „връзки с обществеността“, считано от 09.05.2017 г. С решение на Съдийската колегия по т. 15 по Протокол № 14/04.04.2017 г., съдебният служител бе преназначен в Окръжен съд - Ямбол на основание чл. 343, ал. 2 ЗСВ.

На основание Протокол № 6 от заседание на Комисия „Съдебна администрация“ на Съдийската колегия на ВСС, проведено на 22.02.2017 г., във връзка с § 1, изр. 1 във вр. с чл. 13, ал. 5 от Правилата за прилагане на Класификатора на длъжностите в администрацията на съдилищата, служителите от Административен съд - Ямбол, заемащи длъжности „Завеждащ административна служба – съдебни секретари, той и секретар“ и „Завеждащ административна служба – съдебно деловодство, той и регистратура и съдебен статистик“ бяха преназначени съответно на длъжности „съдебен секретар“ и „съдебен деловодител“ при запазване на възнаграждението.

Със Заповед № 12-216/20.10.2017 г. на Председателя на съда, на системния администратор е възложено да изпълнява и функциите на служител по сигурността на информацията.

Във връзка със спечелен конкурс, считано от 31.01.2017 г. бе назначен и съдебен служител на длъжността „призовкар“.

Със Заповед № РД-12-12/12.01.2018 г. на Председателя на съда, за правилното водене на книгите, съдебният администратор извърши проверка за периода 01.04.2017 г. – 31.12.2017 г., за което изготви и предостави на административния ръководител доклад. В хода на проверката се установи, че същите са водени съобразно изискванията на ПАС. Пропуски и грешки не са констатирани.

През отчетната 2017 г. година съдебните служители работеха в намален състав и поради отсъствието на Р. Миндова - съдебен помощник, която ползва отпуск за отглеждане на дете.

Всички съдебни служители притежават необходимата квалификация и отговарят на изискванията за длъжността, която заемат. Деловодителите в служба ”Съдебно деловодство” и съдебните секретари са разпределени по съдебни състави, а относно касационните състави, съдебните секретари се определят с графика за насрочване на съдебните заседания.

Съдебни служители от Административен съд – Ямбол участват в създадените в съда помощните комисии, както следва:

Ж. Трифонова - в Комисия по проверка на касовата наличност, а заедно с В. Василев и Ел. Димитрова – и в Комисия по пожаробезопасно използване на отоплителните и нагревателните уреди; Ж. Трифонова - в Комисия по условия за труд, а заедно с Г. Кабаков – и в Комисия по етика и Комисия по управление и оценка на сигнали, предложения и оплаквания; Ж. Трифонова - в Комисия по атестиране на съдебните служители; П. Тодорова и Ж. Трифонова - в Комисия по Наредба № 1 за съхранение на документи; Ж.Трифонова, Г. Гюмлиев и Ел. Димитрова - в Комисия за извършване на инвентаризация., Г. Гюмлиев - в Комисията за извършване на проверка и изготвяне на предложение за унищожаване на материали - носители на класифицирана информация.

През 2017 г. не са констатирани нарушения на трудовата дисциплина и на етичните правила за поведение от съдебните служители. При констатирани пропуски в работата на служител или допуснато нарушение на етичните правила, в най - кратки срокове съдебният администратор провежда разговор със служителя и дава съответните препоръки, като уведомява за това административния ръководител.

Съотношението между съдии и съдебни служители осигурява оптимални условия за осъществяване на правораздавателната дейност.

**5.2. АДМИНИСТРАТИВНО - ОРГАНИЗАЦИОННА ДЕЙНОСТ**

Както през предходните години, така и през 2017 г. дейността на администрацията бе съобразена с основните стратегически документи, действащи в съда.

В изпълнение на Оперативния план на съда, през отчетната година усилията на целия екип бяха насочени към изпълнение на поставените в стратегическия план приоритетни цели, а именно по-добро управление на съда, усъвършенстване процеса на управление на човешките ресурси, повишаване на доверието в работата на съда, повишаване квалификацията в областта на информационните технологии и превенция и противодействие на корупцията в съда.

Извършено бе актуализиране на съществуващите вътрешни процедури досежно организацията на ресурсите, бюджетното планиране, статистиката и отчитането, актуализиране на съществуващите правила и процедури по СФУК, извършван бе и ефективен контрол при използване на статистическите данни, професионалното обучение на съдии и служители, натовареност, неприключили и приключили съдебни дела, както и на дела, оставени без движение.

В изпълнение на обучителната програма на съдебните служители и през този отчетен период стриктно се спазва реда за планиране, провеждане, контролиране и документиране на обученията не само на хартиен носител, но и във вътрешната мрежа „Интранет”, където е базирана папка „Информация”. Реализираните обучения бяха изцяло обвързани с професионалното развитие и осигуряването на приемственост сред служителите.

През отчетния период, в изпълнение на утвърдената концепция за организационно поведение, ръководният състав на съда продължи да залага на основните стандарти за организационно поведение, залегнали в Концепцията, а именно планиране, организиране, делегиране на власт, комуникационна култура, организационна и мотивационна политика и контрол. Придържайки се към изброените стандарти за поведение, съставът на съда ефективно прилага и усъвършенства своите компетенции, знания и умения.

В изпълнение на Стратегията за устойчиво развитие на съда и през този отчетен период са определени насоки за развитие, съобразени с усъвършенстване процеса на управление на човешките ресурси, подобряване достъпа до правосъдие, подобряване на административното обслужване, повишаване квалификацията в областта на информационните технологии. Следвайки всички тези стъпки, съдът усилено работи към постигане на устойчивост на резултатите и показва, че резултатите са в посока надвишаване на минималните изисквания, като се стреми да отговори на очакванията на обществото към осигуряване на още по-голяма публичност и отчетност.

Друга основна стратегия, която съдът стриктно следва е Комуникационната стратегия, която е съвкупност от дейности и мерки, представляващи пътища за разработване и популяризиране на стандартите за работа и комуникацията. Тази стратегия е насочена и към управление на комуникацията в различните нива в съда. В изпълнение на тази Стратегия, ръководния състав следва въведената добра практика да комуникира своето развитие със съдиите и служителите си и съответно да ги въвлича във вземането на решения по важни процеси, цели и стратегии на управление.

В изпълнение на Стратегията за продължаващо обучение и повишаване на квалификацията на администрацията и с оглед ефективно осъществяване дейността на съда, ръководния състав продължава да осигурява равен достъп на всички съдии и служители в обученията, насочени към заеманата длъжност, целите и приоритетите в службата и на съда като цяло.

Към момента в съда действат следните вътрешни документи:

Правила за случайното разпределение на делата, Правила за заместване на съдиите по делата, Правила за електронното призоваване, Правила за публикуване на съдебните актове, Правила по ЗДОИ, Правила за архивиране на делата, Правила за организация по събиране на ДТ и глоби, Правила за административно обслужване на граждани, Правила за подбор и наемане на съдебни служители, Правила за атестиране на съдебни служители, Правила за оценяване на съдебни служители, Правила за работа с компютърна техника, Правила за провеждане на стаж в съда, Вътрешни правила за предоставяне на незаверени преписи на технически носител или изпращането им по електронна поща, Правилаза контрол и предотвратяване изпирането на пари и финансирането на тероризма, Харта на клиента, Правила за работа хора с увреждания, Правила за работа с ученици, Правила за работа с медии, Програма за работа с уязвими групи, PR Програма, Стратегия за устойчиво развитие на съда, Концепция за организационно поведение, управление на персонала в условията на криза, Програма за управление на качеството, Стратегия за продължаващо обучение и повишаване квалификацията на администрацията, Стратегия за управление на човешките ресурси, Мониторинг на човешките ресурси, Правилник за вътрешния трудов ред, Комуникационна стратегия, организационна и управленска органиграма в Административен съд – Ямбол, Правила за определяне на индивидуалните основни месечни заплати на съдиите в Административен съд – Ямбол, Вътрешни правила за работна заплата в Административен съд – Ямбол, Наредба за вътрешния документооборот в Административен съд – Ямбол, Правила за работата на комисията по етика в Административен съд – Ямбол, Вътрешни правила за определяне на реда за откриване на набирателни сметки, набиране, използване и отчитане на чуждите средства в лева и валута в Административен съд – Ямбол, Правила за организацията на работата за приложение на Закона за достъп до обществена информация в Административен съд – Ямбол, Инструкция за предотвратяване на конфликт на интереси в Административен съд – Ямбол, Вътрешни правила за работа с внедрени системи за видеонаблюдение в Административен съд – Ямбол, Правила за определяне и изплащане на средства за допълнителни трудови възнаграждения в Административен съд – Ямбол, Вътрешни правила за контрола и предотвратяване изпирането на пари и финансирането на тероризма на Административен съд – Ямбол, Счетоводна политика на Административен съд – Ямбол, Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт (включени в СФУК на Административен съд – Ямбол), Инструкция, относно механизма на обработване на личните данни и защитата им от незаконни форми на обработване в регистри „Персонал”, „Жалбоподатели” и „Вещи лица”, водени в Административен съд – Ямбол, Правила за организацията по служебно издаване на изпълнителен лист в полза на Административен съд – Ямбол и на държавата и държавните учреждения. Всички тези правила са приети и действат с оглед ефективно осъществяване на дейността на съда, като тези от тях, които имат основно и съществено значение за работата на съда и е необходимо гражданите да са запознати с тях, са обявени на интернет страницата на съда.

През отчетната 2017 година в съда се водеха всички книги и регистри, съгласно изискванията на ПАС, като входящия и изходящия дневник в служба ”Регистратура”, Азбучните указатели за образуваните административни и касационни дела, книгата за пуснати и изпратени призовки в служба ”Деловодство” и книгата за закрити заседания се водят само на електронен носител. Останалите книги се водят на хартиен и на електронен носител.

В съответствие с ПАС е създадена организация след влизане в сила на съдебния акт, копие от същият да се изпраща своевременно на административния орган, с отбелязване на датата на влизане в сила.

В изпълнение на решение по т. 13.2 на ВСС по Протокол № 14/25.03.2015 г., изменено с решение по т. 10 по протокол № 19/09.04.2015 г., индексите за резултатите от инстанционната проверка на съдебните актове се поставяха от заместник -председателя на съда, а считано от 14.06.2017 г., поради липсата на заместник - председател, тази дейност е възложена на съдия Петкова, а при нейно отсъствие – от определен със заповед на Председателя съдия. След докладване на върнатите от ВАС дела на Председателя, същите се докладват на съдия Диана Петкова за поставяне на индекса за резултата от инстанционната проверка, след което - и на съответния съдия - докладчик за запознаване с решението на горната инстанция.

Считано от 26.06.2017 г. със Заповед № РД-12-123/21.06.2017 г. на Председателя на съда, съдиите от Административен съд - Ямбол се запознават с всички актове на ВАС, постановени по реда на инстанционния контрол по постановени от съда решения, определения и разпореждания чрез оповестяване на същите в електронна папка „Инстанционна проверка“.

В края на всяка година се извършва инвентаризация на наличните дела. Към 31.12.2017 г. всички дела в Административен съд - Ямбол са налични.

**5.3. КОМУНИКАЦИОННА ПОЛИТИКА**

И през 2017 г. Комуникационната политика на Административен съд - Ямбол в пълна степен съответстваше на стратегическите подходи и дейности в приетата Комуникационна стратегия на съдебната власт и тази на Върховния административен съд. Дейността ни и в това направление доказва, че съдът продължава да е пример за модерен и ефективен начин за комуникации с ключови общности – медии, граждани, институции, клиенти на съда и др. Популяризирането дейността на съда е цел, която присъства във всички правила и процедури, касаещи организацията на работа. Ръководството, съвместно с администрацията на съда непрекъснато работи за повишаване на обществената информираност и доверие в работата на съда с помощта на различни по вид дейности. В съответствие с обхвата на информационната кампания на съда се прилагат и различни техники за популяризиране.

За поредна година Административен съд - Ямбол реализира провеждането на Образователната програма „Съдебна власт – информиран избор и гражданско доверие. Отворени съдилища и прокуратури“. Образователната програма бе реализирана под формата на лекционен курс, интерактивни уроци, както и присъствие на учениците в реален съдебен процес. Пилотната образователна програма бе проведена през учебната 2016/2017 г. за периода октомври – юни, като целевата група бяха ученици от ПГ „Васил Левски“, гр.Ямбол. За новата учебна 2017/2018 г. съдът продължава реализирането на Програмата, отново с ученици от ПГ “Васил Левски“. Изборът на темите, както и начинът за поднасянето им бе изцяло съобразен с възрастта на учениците. Съгласно Концепцията на Образователната програма, и за този отчетен период лекторите и наставника от Административен съд - Ямбол се определиха на доброволен принцип. Екипът, работещ по изпълнение на Програмата беше в състав, както следва: Димитринка Стаматова - лектор (председател на съда), Ваня Банова – Нейкова – лектор (съдия) и Жанета Трифонова – наставник (съдебен администратор). За новата учебна година съдия Вълчев изяви желание за участие в Програмата като лектор. В тази връзка за проявен висок професионализъм, компетентност при осъществяване на Образователната програма и принос за отличието на ВСС със специалната награда на журито за 2017 г. в конкурса „Кристални везни на правосъдието“ на Съвета на Европа, ВСС удостои с грамоти Д. Стаматова, В. Бянова - Нейкова, Ст. Вълчев и Ж. Трифонова.

Анализирайки въведената Пилотна Образователна програма, Административен съд - Ямбол изпълни в цялост основните задачи, заложени в същата, а именно:

* максимално развитие на потенциала на всяко дете, като зачита правилата и не накърнява правото на другите да осъществяват своите житейски планове;
* придобиване на нагласи, знания и умения, необходими на всички, за да проявяват високо граждански съзнание.

Работата с медиите и през този период се водеше по приетите в съда правила.

През 2017 г., по повод 10 годишнината от създаването на съда, бе организирана пресконференция с председателя на съда, на която бяха изложени постиженията на Административен съд - Ямбол за десетгодишния период.

През отчетния период в съда не е имало кризисни ситуации, които да налагат организиране на извънредни пресконференции.

Във връзка с делата, по които обществения интерес е относително висок, на сайта на съда са публикувани четири прессъобщения.

На интернет сайта има активни 11 анкети, целящи анализирането на информация, свързана с разглеждането на делата – насрочване, срокове за разглеждане, евентуално отлагане и причини за отлагане, както и такава относно достъпа до информация, начина на ползване и посещаемост на сайта на съда. През отчетния период интернет сайта на съда е посетен от 24 534 души. Според анкетираните, делата в Административен съд - Ямбол се разглеждат в разумни срокове, няма чести отлагания на делата и като причина за отлагане според същите са исканията за събиране на нови доказателства. Според анализа от анкетирането, информацията на сайта на съда е много полезна, като анкетираните отговарят, че откриват всичко необходимо на сайта и че същият е удобен за ползване.

От получените резултати, съдът прави извода, че се движи в правилната посока и предоставя актуална, полезна и разбираема информация на гражданите.

През изминалата 2017 година в Административен съд Ямбол бяха организирани Дни на отворени врати два пъти. Първият бе на 1 март, когато съдът тържествено отбеляза 10 годишнината от създаването си. Вторият Ден на отворени врати беше на 25 октомври, когато се отбелязва и Европейският ден за гражданско правосъдие.

За изминалата 2017г. не е имало негативни публикации, които да поставят под съмнение репутацията или работата на Административен съд Ямбол.

**5.4. КВАЛИФИКАЦИЯ НА МАГИСТРАТИ И СЛУЖИТЕЛИ**

**5.4.1 КВАЛИФИКАЦИЯ НА МАГИСТРАТИ**

В изпълнение на Стратегията за продължаващо обучение и повишаване на квалификацията на администрацията и с оглед ефективно осъществяване дейността на съда, ръководният състав осигури равен достъп на всички съдии и служители в обученията, насочени към заеманата длъжност, целите и приоритетите в службата и на съда като цяло.

Съдиите взеха участие в следните обучения:

М. януари:

- работна среща на председателите на административните съдилища. Участие взе съдия Петкова.

М. февруари:

- работна среща на УС на АБАС. Участие взе съдия Петкова.

М. юли 2017:

- регионално обучение, инициирано от Административен съд - Бургас на тема „Актуални проблеми по прилагането на ЗОДОВ. Тълкувателна практика на ВАС. Изменения в ЗИНЗС и превантивни компенсаторни средства за защита от нарушения на правата по чл. 3 от ЕКПЧ“. Участие взеха съдиите Стаматова, Петкова, Стоянова и Вълчев.

М. септември:

- работна среща на председателите на административните съдилища, инициирана от Председателя на ВАС. Участие взе председателя на съда - Д. Стаматова.

М. октомври:

- регионален семинар, иницииран от Административен съд - Габрово на тема „Административен договор. Обезщетяване на вреди от нарушения на правото на Европейския съюз“. Участие взе съдия Вълчев.

М. ноември:

- регионално обучение, инициирано от Административен съд - Сливен на тема „Правомощия на съда при нищожност или отмяна на административния акт“. Участие взеха съдиите Стаматова, Петкова, Драганов, Стоянова, Бянова – Нейкова и Вълчев.

- регионален семинар, иницииран от Административен съд - Ямбол на тема „Обсъждане на въпросите относно принудителните административни мерки, които се налагат от общинските органи – компетенции на органите, форма на ПАМ и защита срещу незаконосъобразни ПАМ“. Участие взеха съдиите Стаматова, Петкова, Драганов, Стоянова, Бянова – Нейкова и Вълчев.

М. декември:

- обучение, организирано от НИП в сътрудничество със Съвета на Европа на тема „Промените в Закона за изпълнение на наказанията и задържането под стража - ДВ бр.13/07.02.2017г. в контекста на чл. 3 от Европейската конвенция за правата на човека. Анализ на разпоредбите и проблеми при прилагането им“. Участие взеха съдиите Бянова и Вълчев.

През отчетния период се проведоха Общи събрания на съдиите, както следва:

В изпълнение на дейностите по Оперативния план на съда относно обсъждане на законодателни проблеми и организационни въпроси, в рамките на отчетния период съдиите проведоха Общи събрания както следва:

* На 13.01.2017 г. Общо събрание на съдиите относно приемане на Правила за организация на дейността на Общото събрание на Административен съд - Ямбол и Правила за определяне на натовареността на председателя на съда, неговите заместници, на съдиите, натоварени с осъществяване на организационни функции и в случаи на предписание на здравните органи;
* На 13.02.2017 г. Общо събрание на съдиите относно обсъждане и анализиране практика на Административен съд - Ямбол във връзка с приложение на санкционната норма на чл. 106 ал. 4 във вр. с ал. 3 от ЗЗО и във вр. с чл. 3 ал. 2 от ЗАНН (Решения №№ 190/24.06.2016 г., 209/19.07.2016 г. на Районен съд - Ямбол, както и Решения №№ 139/28.09.2016 г., 155/01.11.2016 г. и 169/16.12.2016 г. на Административен съд – Ямбол);
* На 24.02.2017 г. Общо събрание на съдиите относно обсъждане щатното разписание на администрацията на съда в изпълнение на чл. 93, ал. 1 т. 11 от ЗСВ; Разясняване приложението на многоезичната уеб базирана правно-информационна услуга EuroCases, предоставяща достъп до национална съдебна практика по прилагане Правото на Европейския съюз;
* На 14.03.2017 г. Общо събрание на съдиите относно обсъждане на Акт за резултатите от тематична планова проверка, извършена по Заповед № ТП-01-12/23.12.2016 г. на Главния инспектор на Инспектората към ВСС;
* На 19.06.2017 г., Общо събрание на съдиите за обсъждане на искане за приемане на тълкувателно решение по прилагането на разпоредбата на чл. 216, ал. 7 ЗУТ относно характера на срока – преклузивен или инструктивен, за произнасяне на Началника на РДПСК по жалби срещу посочените в ал. 1 на чл. 216 актове на Главните архитекти на Общините.

- На 26.06.2017 г., Общо събрание на съдиите за обсъждане на становища относно законопроект за изменение и допълнение на АПК. Запознаване и обсъждане на Проект на Наредба за извършване на процесуални действия и удостоверителни изявления в електронна форма.

**5.4.2. КВАЛИФИКАЦИЯ НА СЛУЖИТЕЛИ**

Съгласно действащите правила в Административен съд – Ямбол, и през 2017 г. бе изготвена, съответно утвърдена Обучителна програма на съдебните служители за 2017 г., като стриктно бе спазен принципът на актуалност на темите. Обучителната програма бе изцяло осъществена, като заложените обучения бяха проведени, съгласно визираните периоди.

През 2017 г. служителите взеха участие в следните обучения:

М. януари:

- семинар на тема „Европейско сътрудничество по граждански и търговски дела“ Участие взе Кремена Иванова.

М. март:

- по инициатива на служителите от Административен съд - Ямбол бе организирана работна среща на съдебните служители от административните съдилища Варна, Габрово, Плевен и Сливен на тема „Стандартизиране процесите във връзка със стартиране на ЕДИС“. Участие взеха Жанета Трифонова, Кремена Иванова, Жана Добараджиева, Елена Димитрова, Станка Георгиева, Събина Станева, Петранка Тодорова, Руси Иванов, Малинка Бохосян, Васил Василев, Николай Парушев, Стефка Панайтова и Румяна Танкова.

- за периода 14 март – 9 май 2017г. служителите Катя Иванова и Кремена Иванова завършиха електронно дистанционно обучение на тема „Основи на правото“

М. юни:

- семинар на тема „Етично поведение на съдебния служител“. Участие взеха Малинка Бохосян и Кремена Иванова.

За периода 16 май – 4 юли, Румяна Танкова завърши електронно дистанционно обучение на тема „Граматика“.

М. септември:

- семинар по линия на НИП на тема „Работа в служба „Архив“. Участие взе Петранка Тодорова.

М. октомври:

- работна среща на съдебните администратори, инициирана от Главния секретар на ВАС. Участие взе Жанета Трифонова.

През отчетния период в рамките на делегираните правомощия, съдебният администратор инициира няколкократни работни срещи със съдебните служители.

През м. октомври във връзка с предстоящ проект на ВАС и НИП за обучение на съдебната администрация за следващите пет години, съдебните служители подготвиха предложения за теми, които след обобщаване бяха изпратени на Главния секретар на ВАС. Отново през м. октомври във връзка с изготвяне на новия Класификатор на длъжностите в администрацията на съдилищата, бе проведено Общо събрание на съдебните служители с оглед обсъждане на проект на Класификатора, както и проект на Правила за прилагане на Класификатора. Становищата бяха изпратени до Комисия „Съдебна администрация“ на ВСС.

В заключение може да се каже, че администрацията в Административен съд – Ямбол показва висок професионализъм и отговорност, както по отношение на повишаване на квалификацията си, така и по създаване на новаторски стил на работа. Това е видно и от резултатите от проведените атестации на съдебните служители.

***6. МАТЕРИАЛНА И ФИНАНСОВА ОБЕЗПЕЧЕНОСТ НА СЪДА - СЪСТОЯНИЕ И ПРЕДЛОЖЕНИЯ***

**6.1. МАТЕРИАЛНА БАЗА**

От началото на 2010 година Административен съд – Ямбол се намира в настоящата самостоятелна сграда.

Сградата има два етажа и сутерен.

На първия етаж е разположена съдебната зала, както и помещенията на деловодството, архива, съдебните секретари и класифицираната информация. На първия етаж се намира и изградения с помощта на ПРСС „Информационен център“, откриването на който стана заедно с откриването на съдебната сграда.

На втория етаж са кабинетите на съдиите, на съдебния администратор, на гл. счетоводител и касиера. Двама от съдиите са в един кабинет.

В сутеренния етаж е разположена съвещателната зала, помещенията за арестанти, съгласно изискванията на Съдебната охрана, архива, складови помещения. На този етаж, поради невъзможност да бъдат устроени по друг начин, са настанени и част от служителите, а именно: управителя-сграда, шофьора и двете чистачки. Независимо, че помещенията са напълно пригодени за работа и са основно ремонтирани, същите са без пряка светлина.

Административен съд - Ямбол разполага с една зала за съдебни заседания, поради липса на място за обособяване на втора. Поради тази причина на всеки състав е определен заседателен ден и се изготвят двумесечни графици за съдебните заседания. Когато, с оглед спазване на срокове или поради някакви извънредни причини се налага съдията да заседава в ден, различен от определения му заседателен ден, след съгласуване със съответния колега – съдия, се насрочват заседания по отделни дела за дата и ден, извън определените.

Съдът ползва и служебен автомобил, предоставен от МП през 2008 год.

**6.2. ФИНАНСОВО СЪСТОЯНИЕ**

През 2017 г. по бюджетната сметка на Административен съд - Ямбол са извършени разходи в общ размер на 873 090 лв. (при 861 332 лв. през предходната 2016 г.), от които:

- 595 678 лв. за работни заплати на персонала;

- 156 122 лв. за осигурителни вноски;

- 57 364 лв. други възнаграждения и плащания на персонала, в т.ч.: 9 992 лв. за социални разходи (СБКО), 46 464 лв. за облекло, 908 лв.за обезщетение за първите три дни на временна неработоспособност;

- 63 926 лв. за текуща издръжка.

Размера на разходите за текуща издръжка през 2017 г. беше в пряка зависимост от възможностите на бюджета на ВСС и с цената на някои ограничения успя да осигури финансово обезпечаване на трайно установените условия и потребности за функциониране на съда.

През изтеклата 2017 г., след съответните аргументации според конкретните неотложни потребности, бюджетната сметка на съда беше текущо корегирана от Висшия съдебен съвет спрямо първоначално определения ни бюджет, като по съществените случаи са:

- увеличаване на пар. 10 ”Издръжка” с 1 000 лв., с цел осигуряване на средства за представителни разходи във връзка с тържественото отбелязване на десет години от създаването и началото на дейността на съда;

- увеличаване на пар. 10 ”Издръжка” с 1 650 лв. за закупуване на климатик за сървърното помещение и

- увеличаване на пар. 10 ”Издръжка” с 11 410 лв. за ремонт на отоплителната инсталация.

Общия извод е, че дейността ни през 2017 г. се осъществяваше в условията на сравнително задоволително финансово обезпечаване, но и при наличието на някои финансови ограничения, а именно:

1. Ограничените до минимални потребности средства за текуща издръжка;

2. Невъзможността на ВСС за осигуряване на средства за капиталови разходи за закупуване на непрекъсваемо токозахранващо уствойство за поддържане и защита на компютърните системи и за изграждане на резервно ел. захранване на сградата.

В тази връзка разходите за текуща издръжка през 2017 г. бяха сведени до разумния минимум за осигуряване на най-приоритетните потребности. Беше прекратено извършването на някои телефонни разговори. Въведени бяха лимити и бяха предприети конкретни действия за ограничаване разходите за ел. енергия, отопление, командировки, гориво за служебни пътувания и телеграфопощенски услуги. Основната причина за това неблагоприятно обстоятелство и за негативното му влияние върху дейността е липсата на възможност от наша страна за реално активно участие в процеса на планиране на конкретните бюджетни потребности за текуща издръжка и за доказване необходимостта от по - високия спрямо определения им размер, тъй като за поредна година база за изчисляване на полагащите се средства за текуща издръжка беше утвърдения общ размер на разходите по бюджета на съдебната власт, който нереално отразява действителните потребности.

Посочената необходимост от реално планиране и заявяване на потребностите ни от финансови ресурси е особено актуална към настоящия момент, когато вече от няколко години Административен съд - Ямбол осъществява дейността си в самостоятелна сграда и е налице реална база, критерии и показатели за точно и коректно определяне на необходимите ни финансови ресурси.

**6.3. ИНФОРМАЦИОННО ОСИГУРЯВАНЕ**

В Административен съд – Ямбол има изградена компютърна мрежа с UTP кабел категория 5е, обхващаща двата етажа и сутерена. Мрежата включва 27 броя работни станции и 4 броя сървъри. Работните станции са разположени по кабинетите на съдии, съдебни служители и зали, а сървърите и мрежовото оборудване - в помещение с нужната климатизация и ограничен достъп, съгласно изискванията на ВСС.

Сървърите включват:

- сървър Dell PowerEdge 840, който се използва за САС „Съдебно деловодство” и като файлов сървър;

- сървър Dell PowerEdge T310, използван като Domain Controller и Active Directory, за администриране на правата за достъп до ресурсите на мрежата на съда;

- сървър използван за уеб - базирано приложение, което осигурява достъп до публичната част от данните за съдебните дела, за прехвърляне на данните към ЦУБИПСА и за Правно-информационната система АПИС;

- сървър защитна стена изградена с pfSense, за намаляне на риска от достъп до потенциално опасни сайтове и неоторизиран външен достъп до компютрите във вътрешната мрежа.

За по-добра организация на споделените ресурси в локалната мрежа и архивиране на важните данни на Административен съд Ямбол се използва мрежово архивиращо устройство (NAS NetGear ReadyNas 102).

Предвид зачестилите токови удари и промени в напрежението на електрическата мрежа, а оттам и повишаване на броя на дефектирали компютри и периферни устройства, за нуждите на Административен съд - Ямбол бяха закупени 18 токозахранващи устройства EATON 5Е850iUSBDIN.

През изминалата година от ВСС ни беше предоставена нова техника включваща: пет нови компютърни конфигурации и три скенера.

Всички работни места на магистрати и служители са обезпечени с компютри и принтери. Във служби „Деловодство” и „Съдебни секретари” работните места са оборудвани и със скенери, което позволява поддръжката на пълно електронно досие на съдебните дела. За улеснение на гражданите - страни по делата и на адвокатите, в Информационния център на съда функционира копирна машина Toshiba e-Studio 283. За изготвяне на официална кореспонденция, участия на съда в проекти, изготвяне и прилагане на документи с цветово обозначение, се използва мултифункционално цветно лазерно устройство Lexmark CX410de. Съгласно приетата медийна стратегия на съда се поддържа архив, свързан с медийните изявления, касаещи дейността на съда.

В съдебната зала на съда се използва система за аудио запис Behringer, с която се извършва звукозапис на съдебните заседания, съгласно изискванията на законодателството. Пред залата е монтиран дисплей, на който се изнася информация за насрочените заседания за деня. Във времето, когато няма заседания на дисплея върви презентация “Административен съд – Ямбол – Какво трябва да знам”.

По проект на ОПАК има внедрено уеб - базирано приложение за осигуряване на достъп през интернет на външни, неоторизирани потребители (клиенти) до публичната част от данните за съдебните дела на Административен съд – Ямбол, което е интегрирано в сайта на съда. Справките се извършват след въвеждане от потребителя на вид, номер и година на дело или входящ номер и година на документ, внесен в съда.

Съдът има действаща интернет страница [http://adms-yambol.org](http://adms-yambol.org/), на която ежедневно се публикуват справки за насрочените дела, за постановените съдебни актове и влезлите в законна сила съдебни актове. При публикуването на съдебните актове се следят и стриктно се спазват разпоредбите на Закона за защита на личните данни, като тези данни се заличават. Нормативните актове се актуализират системно при настъпващи промени в действащото законодателство. На страницата се публикуват също и правила, обяви, прессъобщения, обявления и друга актуална информация, касаеща работата на съда.

В информационния център има обособено работно място за справки чрез деловодната система на съда от страни по делата и адвокати. На същата работна станция има инсталиран и специализиран софтуер за синтез на речта Speechlab, предназначен за хора със зрителни проблеми, с нарушения в слуха, неграмотни и възрастни. Продукта се използва за преобразуване в реч на текстовете на протоколи от заседания, разпореждания, определения и съдебни решения. Данните от използването му се описват в регистър за по - голяма отчетност. Софтуерният продукт за синтез на реч „Speechlab 2.0” е предоставен на Административен съд - Ямбол от Програмата за развитие на съдебната система.

За улеснение на обслужването на гражданите, в информационния център на Административен съд – Ямбол действат два ПОС - терминала, обслужващи клиентите на съда, които искат да заплащат услугите с банкови карти. Устройствата се използват за приемане на плащания на държавни такси: за образуване на дело, за заверени и незаверени преписи, изпълнителни листи, удостоверения, такси за вещи лица и свидетели. ПОС - терминалните устройства важат за всички видове дебитни карти.

Във вътрешната мрежа (интранет) на съда са създадени електронни папки “Заповеди на председателя” и “Информация”. В папка „Заповеди на председателя” се сканират всички заповеди на Председателя на съда, като до нея имат достъп всички магистрати и служители. В папка “Информация” се изнася служебна информация, касаеща работата на всички съдии и служители.

Успешно се използва механизма за призоваване с използване на информационните технологии, като стриктно се спазват утвърдените правила за електронно призоваване. В съда действат и вътрешни правила за предоставяне на незаверени преписи на технически носител или изпращането им по електронна поща с оглед нарастващия интерес към електронния обмен на данни.

За управление движението на съдебните дела, от 2007 г. се използва съдебна автоматизирана система (САС) – "Съдебно деловодство", с разработчик "Информационно обслужване" АД – клон Варна, която своевременно се актуализира съгласно извършваните промени, за да работи в съответствие с изискванията на действащото в Република България законодателство. По проект по ОПАК е внедрен модул „Електронно досие”. В системата се съхраняват всички постъпили по делото документи, които се сканират и присъединяват в електронна папка. Всекидневно се изпращат трансфери с актуална информация по съдебните актове към „Централизирания уеб базиран интерфейс за публикуване на съдебни актове” (ЦУБИПСА). Базата данни и електронните папки, съдържащи информация за сканираните дела се архивират всекидневно.

По проект на Върховният административен съд чрез Оперативна програма „Административен капацитет” (ОПАК), в Административен съд Ямбол бяха проведени обучения във връзка с внедряването на Единна деловодно - информационна система (ЕДИС) за създаване на надеждна среда за обмен на данни и комуникация между административните съдилища в България и свързването на дейността им, като в момента се работи паралелно заедно с другата деловодна система.

Разпределението на делата на случаен принцип се извършва чрез „Централизираната система за разпределение на делата”. Протоколите от разпределението се архивират на електронен носител в първия работен ден на всяка седмица и се описват в създадения регистър за архивиране на случайното разпределение.

За улеснение на магистратите се използва Правно -информационната система АПИС включително и Апис EuroCases, представляващ многоезична уеб - базирана правно-информационна услуга, предоставяща достъп до национална съдебна практика по прилагане Правото на Европейския съюз, а също така предлага трансгранична информация относно случаите, в които е приложима европейска правна норма.

В счетоводния отдел на съда се работи със следните програмни продукти:

- Pitagor XP - модули: заплати, кадри, личен състав, отпуски, хонорари, безкасови плащания;

- Web базирано приложение Konto – счетоводство.

**6.4. РЕВИЗИОННА ДЕЙНОСТ**

През отчетната година в Административен съд - Ямбол не са проверки от Инспектората на ВСС и не са извършвани ревизии.

***7. ЗАКЛЮЧЕНИЕ***

В заключение искам да обобщя, че общата оценка на работата на съдиите и служителите в Административен съд – Ямбол за 2017 г. е положителна. Въпреки малкият брой дела, отчитаме добри показатели за нашата работата, а именно бързина на разглеждане на делата и максимална срочност при изготвянето на съдебните актове, малък процент на отменени съдебни актове. Поради тези причини, всеки един съдия и служител от Административен съд – Ямбол заслужава признание за проявената отговорност, целенасоченост и готовност за изпълнение на задачите.

Нека през 2018 г. всички ние - съдиите и служителите, да положим още по-големи усилия за повишаване на професионалната си квалификация и да търсим нови възможности за подобряване на административното обслужване на гражданите. Считам, че всички възникнали проблеми в работата на съда, следва да бъдат отстранявани с открит диалог, директно поставяне на въпросите и тяхното обсъждане, при спазване на Кодекса за етично поведение на българските магистрати и Етичните правила за поведение на съдебните служители.

**Приложения:**

Отчет за работата на Административен съд - град Ямбол за 12 месеца на 2017 г.;

Справка за дейността на съдиите в Административен съд - Ямбол за 12 месеца на 2017г.;

Справка за резултатите от върнати обжалвани и протестирани дела на съдиите от Административен съд – Ямбол през второто шестмесечие на 2017 година.

**ПРЕДСЕДАТЕЛ НА**

**АДМИНИСТРАТИВЕН**

**СЪД – ЯМБОЛ:**

*(Д. СТАМАТОВА )*